Tämä oli ensimmäinen kokemuksemme Airbnb-asunnosta ja olimme tyytyväisiä Mark Winstonin tarjoamaan majoitukseen. Asunto sijaitsee Brooklynin Brownstone -talon kellarikerroksessa erillään perheen tiloista. Asuntoon on oma sisäänkäynti ja talo on hiljainen, vaikka naapurissa sijaitsee perhepäivähoitola. Kaikki toimi moitteettomasti ja asunnossa on juuri remontoitu kylpyhuone. Vuodevaatteet ja pyyhkeet olivat laadukkaita. Metro on kävelymatkan päässä, mutta ei kuitenkaan ihan lähellä. Kannattaa pitää metrokarttaa aina mukana ja hankkia metrokortti. Varsinaista ruokakauppaa ei ole lähettyvillä, mutta pieniä marketteja, kahviloita ja ravintoloita on joka nurkalla. Asunnossa ei ole mahdollisuutta ruuanlaittoon, mutta mikro löytyy. Mark pitää hyvän huolen vuokralaisistaan ja auttaa mielellään, joten suosittelemme tätä paikkaa lämpimästi!